gu en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu pt en en es gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en gu gu en gu gu gu gu gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en gu gu gu gu gu gu gu gu gu gu en en gu gu gu gu gu en en en
ત્રણ પદ્યરચનાઓ.. – હર્ષિદા દિપકભાઈ ત્રિવેદી – Aksharnaad.com
ત્રણ પદ્યરચનાઓ.. – હર્ષિદા દિપકભાઈ ત્રિવેદી 5 comments
19 Jul, 2016  in કવિતા, ગઝલ તથા સર્વ પદ્ય
ઈટ્ટા કિટ્ટા એક ઘડીના આવો પાછા મળીએ,
જીવતરનાં આ ગીત મધુરાં પ્રેમેથી ગણગણીએ,
કિરણ નાનું અડ્ક્યું ત્યાં તો
ટમટમ થાતી જ્યોત સરીખા એય ને ઝળહળીએ,
ફુલ ફોરમની વાતો કરતા એકબીજામાં ભળીએ,
જ્યાંથી આવ્યા ત્યાં જ જવાના
નહીં સૂરજ નહીં ચંદ્ર તારકો
અંધારે પણ તરલીયાની જેમ અમે ટમટમિએ,
સપનામાં બાઈ હું તો એવી મૂંઝાણી કે યાદોમાં ન્હાતું પરભાત,
નિંદરની સોંસરવા ઝબકીને જોયું તો શોણલાં સરીખી થઇ જાત.
લીલુડાં કમખામાં ગહેંકે છે મોર
જાણે ધરતીને દેતો કંઈ સાદ,
જાણે આછેરો આવે છે નાદ,
માલીપા મનડુંયે મ્હેકીં ઉઠયું ને પછી ઉગી હથેળીમાં ભાત,
સપનામાં બાઈ હું તો એવી મુંજાણી કે – યાદોમાં નહાતું પરભાત.
પાદરેથી પડઘાતું હૈયામાં અથડાતું
યૌવનનું કેવું આ ગીત,
અધખુલ્લી આંખોને ઊગે છે પંખો
સાવ નોખું પડતું આ સંગીત,
હેલ્લારે ચડ્યું છે મનનું આકાશ સુરજના અશ્વો લઇ સાત,
સપનામાં બાઈ હું તો એવી મુંજાણી કે – યાદોમાં નહાતું પરભાત.
પ્રીતતો વ્હાલમ વહેતો દરિયો
હેત છલોછલ કહેતો દરિયો
ખુબ ધીરેથી પથરાતો પણ
નાજૂક નમણો રે’તો દરિયો
ટહૂકે ટહૂકે પથરાતો ને
ગીત મધુરું ગાતો દરિયો
બિંદુમાંથી તેજ – લિસોટો..
ભીતરમાં થઈ જાતો દરિયો
– હર્ષિદા દિપકભાઈ ત્રિવેદી
રાજકોટના હર્ષિદા દિપકભાઈ ત્રિવેદીની અક્ષરનાદ પર આ પ્રથમ ત્રણ પદ્યરચનાઓ છે. સર્જનના આ અનોખા અક્ષરનાદી વિશ્વમાં તેમનું સ્વાગત છે. તેમની કલમને શુભકામનાઓ.. તેમનો સંંપર્ક તેમના ઈ-મેલ સરનામે harshida21@gmail.com પર કરી શકાય છે.
5 thoughts on “ત્રણ પદ્યરચનાઓ.. – હર્ષિદા દિપકભાઈ ત્રિવેદી”
jadav nareshbhai July 25, 2016 at 12:41 PM
ખુબજ સુઁદર રચના – હર્શિદાબેન
: કવિતા : તા. ૨૦/૭/૨૦૧૬
ચાલને તું ને હું થોડુ થોડુ પલળીએ
ને કોરા કોરા હૈયે જરા વરસાદથી ભીંજાઈએ
ચાલને તું ને હું …………………………………
જોને પેલો અષાઢી મેઘ
કેવો ફુલ્યો ફાલ્યો છે વાદળછાયા ફુલોથી
ને આજ જામે છે પ્રેમનો બાગ જાણે લીલેરા ગુલ્મ્હોરથી
ચાલને ભીના ભીના વરસતા , ગુલ્મ્હોરની
ભીની ભીની ખૂશ્બુ માણવા રે જઈએ
ચાલને તું ને હું …………………………………
આજ ફોરા પડે છે રે એના મઘમઘતા મોતી સમા
ખીલી ઊઠી છે ધરતી રાણી જાણે લીલેરી ઓઢણી ઓઢી
જાણે દેખાય છે એ રૂડીરૂપાળી નવલી નકોર પ્રિયતમા
ચાલને એના સુંદર મુખડાને નિહાળવા રે જઈએ
ચાલને તું ને હું …………………………………
લીલેરા રે ખેતરે ,કરે પેલા અષાઢી મોરલીયા
ભીના ભીના રે ટહુકાર
આજ જાણે એના કંઠેથી વરસે છે રે મલ્હાર
ચાલને તું ને હું એના સુરીલા સૂરમાં તરબોળ થવા રે જઈએ
ચાલને તું ને હું …………………………………
અછાંદશ : રચના તા. ૧૯/૦૭/૨૦૧૬
સરવર – તરૂવર – સમન્દર
છે બોલ માનવ જરા
બનાવવામાં તારો કોઈ ફાળો ?
આ બધાને નફરત કરે છે
આ બધાનું જતન કર
બાકી આ બધાને જરાય
હાની તો ના જ કર ?
આ વરસાદ … તા.૧૪/૦૭/૨૦૧૬
સાવ કોરૂ કોરૂ હૈયુ હોય
તો ય ભીંજવે આ વરસાદ …….
હોય ઘાસ કોરૂ ધાકોર
તોય લીલોતરી ખિલવે આ વરસાદ….
પાસ છત્રી તોય ધોધમાર
કેવો નવડાવી દે આ વરસાદ …….
હોય નહી કોઈ વસંત મોસમની
તોય કોરા કોરા હૈયે
તરબોળ કરાવી દે આ વરસાદ ……
ને સાવ સુકુભઠ રણની જેમ
છલકાવી દે આ વરસાદ ….
વરસે ઝરમર …. ઝરમર …
ક્યાંક ધોધમાર ….અનરાધાર તોય
કેવો ઠંડો ઠંડો , ભીનો ભીનો
મૂશળધાર મિજાજ બતાવી દે આ વરસાદ …
એટલે જ તો છે, આ ઘેબરીયો વરસાદ
ઊની ઊની રોટલી , કારેલાંનું શાક
ખવડાવી દે આ વરસાદ …..
devika dhruva July 19, 2016 at 8:55 PM
ત્રણે રચનાઓ ખૂબ સુંદર છે. ખળખળ વહેતા ઝરણા જેવી,મસ્તીભરી.
ભાવના મેહ્તા July 19, 2016 at 7:17 PM
Rajnikant Vyas July 19, 2016 at 12:07 PM
ખૂબ સુંદર રચનાઓ, હર્ષિદાબેન!
આવી સરસ રચનાઓ આપતાં રહો.
દુષ્યંત દલાલ July 19, 2016 at 9:42 AM
સૌ પ્રથમ વખત રચના અક્ષરનાદ ઉપર આવી તે માટે ખાસ ખાસ અભિનંદન ..
સુંદર રચના અને હૃદયમાં સ્થાન પ્રાપ્ત થઇ ગઇ.
વારંવાર રજુઆત કરો તેવી આશા.
← અક્ષરનાદ પર ડાઉનલોડ માટે ત્રણ નવા ઈ-પુસ્તકો – સંપાદક
ગઝલરચનાઓ અને હાઈકુ – મંંથન ડીસાકર →
સર્જન ગ્રૂપનું પ્રથમ ગુજરાતી માઈક્રોફિક્શન પુસ્તક "માઈક્રોસર્જન" મેળવવા અહીં ક્લિક કરો..
અક્ષરનાદ પર પ્રસ્તુત થતી નવી કૃતિઓની ઝલક મેળવો આપના ઈનબોક્સમાં,
આપનું ઈ-મેલ એડ્રેસ લખો...
જીવન અંંતરંગ – લઘુનવલ (ભાગ ૨)
દિલ્હીનું અનોખું રવિવારી પુસ્તકબજાર.. દરિયાગંજ બુકમાર્કેટ – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧)
એક ડેટકથા – યામિની પટેલ
પાંચ પ્રસંગકથાઓ – લતા હિરાણી
કરણીનું ફળ – કનુ ભગદેવ
કેટલીક ગઝલરચનાઓ.. – મુકેશ ધારૈયા
એકાંકી “હાલરડું” – બાબુભાઇ વ્યાસ
‘સર્જન’ સામયિકનો પાંચમો અંક – સં. રાજુલ ભાનુશાલી
પદ્યરચનાઓ.. – પારૂલ બારોટ, આરોહી શેઠ, ભાવના મહેતા, અનુજ સોલંકી, કિલ્લોલ પંડ્યા,
Know More ઇન્ટરનેટ (51)
ગુજરાતી વાર્તાઓ પૉડકાસ્ટ (3)
કવિતા, ગઝલ તથા સર્વ પદ્ય (653)
ચાલો ગઝલ શીખીએ (14)
ચાલો સંસ્કૃત શીખીએ (5)
જત જણાવવાનું કે (77)
આવો વાર્તા લખીએ (1)
દોસ્ત મને માફ કરીશ ને (24)
પ્રાર્થના, ગરબા અને ભજન (87)
ગુજરાતી માઈક્રોફિક્શન લીગ (29)
Micro Fiction Competition (13)
Theme based microfiction (1)
લોકમત – ભેટ યોજના (2)
હિન્દી / અંગ્રેજી ગીતો (13)
૨૫૧ ઉપયોગી વેબસાઈટ્સ (2)
Privacy & Cookies: This site uses cookies.
To find out more, as well as how to remove or block these, see here: Our Cookie Policy
© અક્ષરનાદ.કોમ વેબસાઈટ ગુજરાતી સાહિત્યને ઈન્ટરનેટના માધ્યમથી વિશ્વના વિવિધ વિભાગોમાં વસતા ગુજરાતીઓ સુધી પહોંચાડવાનો તદ્દન અવ્યાવસાયિક પ્રયાસ છે.
આ વેબસાઈટ પર સંકલિત બધી જ રચનાઓના સર્વાધિકાર રચનાકાર અથવા અન્ય અધિકારધારી વ્યક્તિ પાસે સુરક્ષિત છે. માટે અક્ષરનાદ પર પ્રસિધ્ધ કોઈ પણ રચના કે અન્ય લેખો કોઈ પણ સાર્વજનિક લાઈસંસ (જેમ કે GFDL અથવા ક્રિએટીવ કોમન્સ) હેઠળ ઉપલબ્ધ નથી. વધુ વાંચો ...
હું, જીજ્ઞેશ અધ્યારૂ, આ વેબસાઈટ અક્ષરનાદ.કોમ ના સંપાદક તરીકે કામ કરૂં છું. વ્યવસાયે મરીન જીયોટેકનીકલ ઈજનેર છું અને પીપાવાવ શિપયાર્ડમાં ઈન્ફ્રાસ્ટ્રક્ચર વિભાગમાં મેનેજર છું. અક્ષરનાદ ગુજરાતી ભાષા સાહિત્ય પ્રત્યેના મારા વળગણને એક માધ્યમ આપવાનો પ્રયત્ન છે... અમારા વિશે વધુ વાંચવા અહીં ક્લિક કરો...
· © 2017 Aksharnaad.com By Jignesh Adhyaru ·